AIŠKINAMASIS RAŠTAS

Dėl Molėtų rajono savivaldybės uždarųjų akcinių bendrovių akcijų perdavimo Molėtų rajono savivaldybės merui

1. Parengto tarybos sprendimo projekto tikslai ir uždaviniai:

Tikslas – perduoti Molėtų rajono savivaldybės merui Savivaldybei nuosavybės teise priklausantį ir šiuo metu Molėtų rajono savivaldybės administracijos direktoriaus patikėjimo teise valdomą finansinį turtą – uždarųjų akcinių bendrovių: UAB „Molėtų švara“, UAB „Molėtų šiluma“, UAB Molėtų autobusų parko, UAB ,,Molėtų vanduo“, UAB „Utenos regiono atliekų tvarkymo centras“ - akcijas, valdyti, naudoti ir disponuoti jomis patikėjimo teise.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Vykdomos teisės aktų nuostatos.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalis reglamentuoja, kad savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybių turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka. Įstatymo 23 straipsnio 1 dalis nustato, kad savivaldybių, kaip savivaldybės įmonių, akcinių bendrovių, uždarųjų akcinių bendrovių, viešųjų įstaigų ir kitos teisinės formos juridinių asmenų dalyvių, turtines ir neturtines teises ir pareigas Vyriausybės nustatyta tvarka įgyvendina savivaldybės vykdomoji institucija - savivaldybės meras.

Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo, patvirtintoLietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“ (toliau – Nutarimas), 2 punktas reglamentuoja, kad „įgyvendinant savivaldybės turtines ir neturtines teises savivaldybės valdomose įmonėse, taip pat užtikrinant savivaldybių valdomų įmonių veiklos skaidrumą, turi būti laikomasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 9 straipsnyje išdėstytų turto valdymo, naudojimo ir disponavimo juo principų ir Lietuvos Respublikos vietos savivaldos įstatymo 4 straipsnyje išdėstytų vietos savivaldos principų“. Nutarimo 4 punktas reglamentuoja, kad „savivaldybės vykdomoji institucija privalo pasinaudoti uždarosios akcinės bendrovės akcininkui suteikiamomis teisėmis taip, kad būtų veiksmingai atstovaujama savivaldybei savivaldybės valdomose įmonėse“.